Ouarglan maakunta

Ouarglan maakunta eli wilaya on hallintoalue Algerian Saharan koillisosassa. Sen hallinnollinen keskus on Ouarglan kaupunki. Maakunnan pinta-ala on 163 230 neliökilometriä. Asukkaita on 558 600 henkeä (vuonna 2008).

Ouarglan maakunta rajoittuu etelässä Algerian Illizin ja Tamanrassetin, lännessä Ghardaïan, pohjoisessa Djelfan, Biskran ja El Ouedin maakuntiin sekä idässä Tunisiaan. Itäisen Ison Ergin hiekka-aavikko käsittää kaksi kolmasosaa alueesta. Ilmasto on hyvin kuuma ja kuiva.

Hallinnollisesti maakunta jakautuu kymmeneen piirikuntaan eli daïraan, joihin kuuluu 21 kuntaa:

 El Borman piirikunta
 El Borma
 El Hadjiran piirikunta
 El Allia
 El Hadjira
 Hassi Messaoudin piirikunta
 Hassi Messaoud
 Megarinen piirikunta
 Megarine
 Sidi Slimane
 N’goussan piirikunta
 N’goussa
 Ouarglan piirikunta
 Ouargla
 Rouissat
 Sidi Khouiledin piirikunta
 Ain Beida
 Hassi Ben Abdellah
 Sidi Khouiled
 Taibetin piirikunta
 Benaceur
 M’naguer
 Taibet
 Tamacinen piirikunta
 Balidat Ameur
 Tamacine
 Touggourtin piirikunta
 Nezla
 Tebesbest
 Touggourt
 Zaouia El Abidia

Maakunnan läpi kulkee etelään vievä N3-valtatie. Touggourtiin johtaa rautatie. Ain Beidassa, Hassi Messaoudissa ja Touggourtissa on lentokentät. Hassi Messaoudin lähellä sijaitsevat Algerian suurimmat öljy- ja maakaasuesiintymät. Touggourt on huomattava teollisuuskeskus. Maatalous tuottaa taateleita, lihaa ja maitoa.

Koulutusjärjestelmä käsittää 287 alakoulua, 87 keskikoulua, 30 lyseota, joukon ammattioppilaitoksia ja yliopistokeskuksen. Terveyspalveluihin kuuluu kolme sairaalaa ja 24 poliklinikkaa.

Lähteet

Aiheesta muualla 

Algerian maakunnat